Správa zo zahraničnej pracovnej cesty

1. Účastníci ZPC:
 	
Titul, meno a priezvisko:	Ing. Štefan Boháček, PhD.; 	
Pracovisko:	Výskumný ústav papiera a celulózy, 
Dúbravská cesta 14, 841 04 Bratislava	
Pracovné zaradenie:	generálny riaditeľ, reprezentant SR v HLG EUREKA	
Znalosť jazykov:	AJ, MJ (C1, C2)	

Titul, meno a priezvisko:	

Mgr. Jana Stadtruckerová.	
Pracovisko:	Odbor implementácie štátnej politiky, európskych a medzinárodných iniciatív vo vede a výskume,  Sekcia vedy a techniky, MŠVVŠ SR, Stromová 1, 
813 30 Bratislava	
Pracovné zaradenie:	hlavný štátny radca, národný koordinátor projektov NPC EUREKA	
Znalosť jazykov:	AJ, FJ (C1, B1)	

2. Zahraničná pracovná cesta:

Štát:	Švédsko	
Mesto:	Štokholm	
Vykonaná v doch:	20.6. – 23.6. .2016 	
Prijímajúca organizácia:	Stockholm Waterfront Congress Centre
Nils Ericsons Plan 4, Stockholm, Sweden	
Účel cesty:	3. zasadnutie NPC/HLG EUREKA	
Spôsob financovania:	cestovné a pobytové náklady hradí MŠVVŠ SR	

3. Rámcový program pobytu:

20.6. 2016

21.6.2016

22.6.2016
23.6.2016           	odlet z Viedne do Štokholmu, 

10.00 – 12.00  – zasadnutie pracovnej skupiny EUREKA a Európska            inovačná politika
13,30 – 18,00 – Zasadnutie NPC
  9.00 – 18.30 – Zasadnutie NPC/HLG
  9.00 – 12.00 – Zasadnutie HLG
12,00 – 12,30 – Valné zhromaždenie
Odlet do Viedne

4. Stručný priebeh rokovaní:

Tretie  spoločné zasadnutie NPC/HLG EUREKA počas švédskeho  predsedníctva sa uskutočnilo v Štokholme v dňoch 20.6. - 23.6. 2016. Cieľom účasti bolo hlavne získanie nových možností pre projekty EUREKA v SR. 

•	Zasadnutie 21.6.2016 – Pracovná skupina EUREKA a európska inovačná politika

Dňa 21.6.2016 dopoludnia sa uskutočnilo zasadnutie pracovnej skupiny zameranej na pozíciu EUREKY v rámci európskej inovačnej politiky. Sekretariát EUREKA počas švajčiarskeho predsedníctva 2014/2015 vytvoril skupinu zameranú na pozíciu EUREKY v ERA (Európsky výskumný priestor). Cieľom tejto skupiny bolo vypracovať plán implementácie EUREKY v ERA a zlepšenie jej pozície v rámci ERA. Počas švédskeho predsedníctva 2015/2016 skupina pokračovala a zamerala sa na oblasť európskej inovačnej politiky. Spracovala pozíciu k návrhu EK na vytvorenie Európskej inovačnej rady. Na zasadnutí bola prezentovaná záverečná správa, pokračovanie pracovnej skupiny a návrhy EK v oblasti inovačnej politiky.

•	Zasadnutie NPC 21.6.2016

Zasadnutie otvoril Peter Lindberg, koordinátor NPC siete počas švédskeho predsedníctva. Privítal účastníkov zasadnutia a nových kolegov z Nemecka a Dánska. Zhrnul odporúčania prijaté na predchádzajúcom zasadnutí a zápisnicu, ktorá spolu s programom bola schválená.
Prvým bodom programu bolo potvrdenie zoznamu projektov, ktoré budú predložené na schválenie HLG dňa 22.6.2016. Celkovo išlo o 34 projektov. SR má schválený jeden projekt.
Druhým bodom programu bol workshop zameraný na výmenu skúseností s propagáciou programu Eurostars na národnej úrovní a čo by mal poskytovať sekretariát EUREKA. Účastníci si vymenili skúsenosti. 

Informácia o príprave správy – Hodnotenie dopadu projektov EUREKA – informácia o stave správy, bolo vybraté konzorcium na prípravu správy, rámec správy by mal byť prezentovaný 15.7.2016.  Prezentácia Ruska v rámci bodu – Rozvoj v členských krajinách EUREKA. Rusko prejavilo veľký záujem o naštartovanie projektov EUREKA. Záujem o podporovanie a spoluprácu na projektoch. Prezentácia sekretariátu EUREKA – synchronizácia terminológie, zosúladenie terminológie v rámci rôznych nástrojov EUREKY. Na zasadnutí bol schválený návrh spoločnej záverečnej správy pre projekty, dopadovej správy a boli aktualizované technologické sektory a sektory trhu. Takisto bola schválená možnosť presunu projektov Eurostars medzi projekty EUREKA. Na záver bola krátka prezentácia nového IT systému pre projekty EUREKA a Eurostars. Peter Lindberg ukončil rokovanie. Ďalšie zasadnutie sa uskutoční 18.10.-20.10 v Bilbau, Španielsko, 1.zasadnutie počas španielskeho predsedníctva.

•	          Zasadnutie NPC/HLG 3  22.6.2016

          Na spoločnom zasadnutí NPC/HLG3  po schválení agendy a zápisu z predchádzajúceho stretnutia  bolo schválených 34 projektov, ktoré majú zabezpečenú 100% podporu. SR má schválený 1 projekt. Nasledovala správa zo zasadnutia NPC. Peter Lindberg zhrnul hlavné závery zo zasadnutia. Sekretariát EUREKA prezentoval projekty schválené počas predsedníctva, trendy v portfóliu projektov EUREKA – podľa typu projektov, podľa technologických a trhových segmentov a prognózu projektov. Na zasadnutí boli schválené usmernenia pre implementáciu aktivity – GlobalStars – možnosť výziev s tretími asociovanými krajinami v rámci EUREKY.  Prezentácia výstupov pracovnej skupiny – Lean governence – pracovná skupina zameraná na zmenu riadenia EUREKA siete, prezentácia jej záverečnej správy. Na záver sa uskutočnil workshop zameraný na politiku globalizácie a jej dopad na EUREKU.

•	Zasadnutie HLG dňa 23.6.2016

Na HLG3  po schválení agendy a zápisu z predchádzajúceho stretnutia  bolo schválených 34 projektov, ktoré majú zabezpečenú 100% podporu. SR má jeden schválený projekt. Nasledovala globalizácia EUREKY. O členstvo v EUREKE prejavili záujem oficiálni predstavitelia Čílskej republiky. Ako reakcia na deklarovaný záujem sa niektoré štáty disponujúce s dostatočnou finančnou rezervou na podporu projektov v rámci EUREKY zapojili do spoločnej výzvy avizovanej na september 2016. Sú to Nemecká spolková republika, Francúzska republika, Švédske kráľovstvo, Španielske kráľovstvo, Rakúska spolková republika, Turecká republika a samotná Čílska republika. Princíp spolupráce v rámci tejto výzvy je minimálne 1 + 1. Predpokladá sa, že do konca roka 2016 Čile splní všetky potrebné formálne požiadavky a bude sa prerokovávať priznanie štatútu asociovanej krajiny EUREKY. 
V rámci analýzy programu EUROSTARS II sa rokovalo o vedeckej potrebe používania ľudských embryonálnych kmeňových buniek a analyzovali sa postoje krajín v rámci tejto témy. Projekt E8972 LAMMIC – ktorého sa týkala táto etická analýza bola odsúhlasená etickou komisiou Švédska a etickou komisiou Európskej komisie. Na základe výsledkov analýz spomínaných etických komisií sa v rámci hlasovania v HLG väčšinou hlasov odsúhlasila možnosť používania ľudských embryonálnych kmeňových buniek na výskumné účely programu EUROSTARS II na účely opísané v dotknutom projekte. 
Nasledovala informácia o rokovaní predstaviteľov EUREKY s pánom Carlosom Manuelom Felixom Moedasom - komisárom pre vedu, výskum a inovácie EK. Nasledovalo schválenie výdavkov sekretariátu EUREKA prekračujúcich 30 000 EUR. Nasledovala správa o činnosti sekretariátu EUREKY. Odznela informácia o príprave dopadovej štúdie projektov EUREKA a Klástrov v období 2016-2017.
Eureka sekretariát informoval o dodávke prvého modulu nového Intranetového systému. Na 30. jún sa organizuje v Bruseli tréning národných NPC a projektových manažérov v súvislosti s implementáciou tohto modulu. 
V ďalšom sa hovorilo o príprave výberového konania na vedúceho sekretariátu EUREKY, nakoľko kontrakt súčasného vedúceho sekretariátu  - Pedra de Samaio Nunesa končí 31. 1. 2017.
Následne predstavitelia novej predsedníckej krajiny – Španielskeho kráľovstva – informovali o pláne zasadnutí HLG počas ich predsedníctva. Prvé zasadnutie je plánované na 18. – 20. 10. 2016 v Bilbao, druhé na 17. – 18. 1. 2017 v Bruseli, tretie 7. – 9. 3. 2017 v Seville a štvrté na 27. – 30. 6. 2017 v Madride. Týždeň inovácií sa bude konať 17. – 21. 4. 2017 vo Valencii.  Na záver sa odovzdalo oficiálne predsedníctvo do rúk predstaviteľov Španielskeho kráľovstva a ukončilo sa zasadnutie.

•	Zasadnutie GA dňa 23.6.2016

Na Valnom zhromaždení sa voľbe skrutátorov konštatovala uznášaniaschopnosť zhromaždenia.
Po schválení agendy sa pristúpilo ku schváleniu zápisu z posledného VZ, ktorý sa konal 10. 3. 2016 v Malmö. Potom sa prezentovali princípy vykonávania Ex_ante hodnotenia v rámci programu EUROSTARS 2. Následne sa prediskutovala nutnosť zmeny stanov z dôvodu ich prispôsobenia k platnej legislatíve Belgického kráľovstva.
Nasledovala voľba predsedu valného zhromaždenia a voľba nového predsedu EUREKY – v súlade so zvyklosťami bol zvolený Francisco Marin Perez, člen HLG zo Švédskeho kráľovstva, predsedníckej krajiny pre nasledujúce obdobie od 1. 7. 2016 do 30. 6. 2017. 
Nasledovalo schválenie nových členov Výkonného výboru EUREKY, v zložení ako to bolo navrhnuté v rámci zasadnutia HLG – teda Francisco Marin Perez (ES), Luis Gonzales Suoto (ES), Matti Hiltunen (FI), Per Tervehauta (SE), Georg Panholzer (AT), Dominique Paul Warnier (FR), Fernando Bello (PT) a David Wilson (UK).
Výkonný výbor bol schválený. 
Na záver predseda valného zhromaždenia poďakoval delegátom jednotlivých krajín za účasť a ukončil VZ.

          Prvé zasadnutie NPC/HLG1 počas španielskeho  predsedníctva sa uskutoční v Bilbau 18. – 20. 10. 2016.

  5. Odporúčané závery:
•	Posilniť finančne aj personálne prípravu a administráciu programu Eurostars II – vzhľadom na úspech EUROSTARS pre program EUROSTARS II až 33 % Top up (úhradu 33 % nákladov zo strany EK – doteraz to bolo len 25 %) - ak bude schválený pre HORIZON 2020 celkový objem 80 mld. €. V tomto prípade sa jedná o 287 mil. € z rozpočtu EK, teda 3,5-krát viac ako na Eurostars I, na ktorý bolo vyčlenených 100 mil. €. Bude to veľmi zaujímavý zdroj pre V a V intenzívne malé a stredné podniky.  

•	Vyčleniť v rozpočte MŠVVaŠ SR financie na vyhlásenie výzvy na finacovanie projektov EUREKA

6.   Prehľad prinesenej dokumentácie a miesto jej uloženia

Prinesené materiály a prezentácie sú uložené na Sekcii vedy a techniky MŠVVŠ SR, kde sú 
na požiadanie k dispozícii. 
7.    Spôsob zverejnenia výsledkov ZPC, prenos získaných informácií
Správa i prinesené dokumenty zo ZPC sú archivované na Sekcii vedy a techniky MŠVVŠ SR, ako aj na Sekcii medzinárodnej spolupráce, európskych záležitostí a celoživotného vzdelávania MŠVVŠ SR a správa bola zverejnená na webovej stránke MŠVVaŠ SR.

Správu vypracovali: Ing. Štefan Boháček, PhD., HLR EUREKA		............................

                                   Mgr. Jana Stadtruckerová; NPC EUREKA		............................

Dátum: 27. 06. 2016

Správu schválil: 	PhDr. Marek Hajduk, PhD 		............................
		         	generálny riaditeľ sekcie vedy a techniky